Адыгэ-абхъазхэр зыхьэхэм къатехъукIащ
 Урым дунеяплъэ, XV лIэщIыгъуэм и кIэухым – XVI лIэщIыгъуэм и пэм псэуа Интериано Джорджио адыгэ-абхъазхэм я пасэрей лъэпкъыжьу къалъытэ зыхьэхэр щыпсэуа щIыпIэм топсэлъыхь:
«ЗЫХЬЭХЭР – апхуэдэущ а лъэпкъым урымыбзэкIи, алыджыбзэкIи, латиныбзэкIи зэреджэр. Тэтэрхэмрэ тыркухэмрэ абыхэм щатепсэлъыхькIэ, «шэрджэсхэр» жаIэ, езыхэр «адыгэкIэ» зоджэж.
Абыхэм яубыд щIыналъэм Танэ (Дон) деж щрегъажьэри, Киммерий Босфорым и лъэныкъуэкIэ ирикIуэ хы Iуфэм бгъэдэту Азием нэс зеукъуэдий. Иджы абы «Боспор», «Иоанн ЛъапIэм и хыдэуапIэ», «Забак хым (абы къикIыр – Танэ) и хыдэуапIэ» хужаIэ, пасэрей зэманым Мэуэт псыпцIэкIэ еджэу щытащ (иджы – Iузэв). ХыдэуапIэм ущхьэдэхмэ, абыхэм я щIыналъэр Бусси ныджэмрэ Фазис псыежэхымрэ нэсу хы Iуфэм ирокIуэ, абдеж Абхъазым, нэгъуэщIу жыпIэмэ, Колхидэм и гъунапкъэм щыгуохьэ».
Чэрим Марианнэ.
